PressReader - ICTNEWS: 2018-12-05 - РОБОТЛАР ДУНЁСИГА ҚЎЙИЛГАН ИЛК ҚАДАМ\nРОБОТЛАР ДУНЁСИГА ҚЎЙИЛГАН ИЛК ҚАДАМ\nҲозирда ахборот технологиялари соҳасида бўлаётган ҳар қандай ўзгариш, янгилик, кашфиёт ҳеч кимнинг назаридан четда қолаётгани йўқ. Одамларда қулайлик, тезкорлик ва аниқликка бўлган эҳтиёжнинг кун сайин ортиб бориши ишлаб чиқарувчиларни доимий равишда янгиликка ундаб келмоқда. Соҳадаги ўзгаришлар, ишлаб чиқарувчилар ўртасидаги ўзаро рақобат шиддати ҳар қандай қишининг ақлини шошириб қўйиши, шубҳасиз. Бугунга келиб жамиятнинг деярли ҳар бир бўғинига кириб бораётган IT дан мақсад ва вазифаларига қўра бир қанча йўналишлар ажралиб чиққанки, уларни алоҳида ўрганиш мақсадга мувофиқ. Бу сафар ана шу йўналишлардан бири, сўнгги йилларда кўпчиликнинг муҳокамасига, баҳс-мунозараларга сабаб бўлаётган РОБОТлар мавзусига тўхталамиз. Сунъий интеллектга асосланган бу “мавжудот”ларнинг келажаги қандай бўлиши, юртимизда ҳам уларнинг имкониятидан унумли фойдаланиш истиқболлари, бизда бу борада қандай ютуқларга эришилди ёки эришилиши қутилмоқда? Ўзбекистоннинг IT дунёсидаги ўрни қандай бўлади? каби саволлар кўпчиликни қийнаб келаётгани аниқ. Шундай бўлса-да, юртимизда мазкур йўналишда бирмунча сезиларли силжишларнинг борлиги, янги авлод вакиллари орасидан кўплаб мутахассисларининг етишиб чиқаётганлиги қувонарли ҳол, албатта. Шундай ёшларимиздан бири, ҳозирда Италиянинг Ўзбекистондаги Турин политехника университетида таҳсил алаётган Фирдавс Неъматзода бу борадаги фикрлари билан ўртоқлашди.\n? Замонавий технологияларнинг айнан сунъий интеллект йўналишига қизиқишингиз қандай пайдо бўлган? Умуман, бу соҳага қандай кириб келгансиз?\n— Болалигимдан қурилиш, техника, автомобиллар, электроника соҳасига қизиқардим.ТДТУ қошидаги Чилонзор академик лицейида 7-синфда ўқиб юрганимда илк марта “Ёш техниклар” кўрик-танловида қатнашиб, 1-ўринни эгаллаганман. Шу тариқа технологиялар олами мени ўз ичига тортиб кетди. У ерда ҳам физика фанига бўлган иштиёқим ортиб борар, турли танловларга қатнашардим.\nАбитуриентлик пайтимда дастлаб ТАТУга ўқишга кириш ниятида эдим. Аммо ўша йилларда Тошкентда Турин политехника университети ташкил этилди. Ушбу олийгох ҳақидаги маълумотлар билан танишиб чиққач, “бу айнан мен учун” деган хулосага келдим ва мазкур университетнинг “Саноатда ахборот технологиялари ва автоматик бошқарув тизими” факультетига ҳужжатларимни топширишга қарор қилдим. Ўқишдан ташқари вақтларда интернетдаги турли хил янгиликлар форумларини кузатиб борардим, кечалари билан изланардим. Ўша пайтларда университетимиз қошида “Мехатроника ва робототехника лабораторияси” ҳам ташкил этилди. Аммо у ерга фақат танловдан ўтган иқтидорли талабаларнигина қабул қилишарди. Мен ҳам ўзим ясаган қурилмаларим билан танловда қатнашиб, лабораторияга қабул қилиндим. Бир йил давомида лабораторияда ҳам ўқиб, ҳам ишлаб болаликдан орзу қилганим, робототехника соҳасини ўзлаштиришга муваффақ бўлдим.\nРобототехника жуда қизиқарли, бироқ шу билан бирга қамрови анча кенг ва мураккаб йўналишдир. Сунъий интеллект эса унинг бошқарув тизими ҳисобланади. Шу сабаб бу икки тушунча ҳамиша ёнма-ён келади. Биз учун оддий бўлиб кўринган компьютер, смартфон каби қурилмаларнинг барчаси аслида сунъий интеллект маҳсули саналади. Мен ҳам ўз изланишларим давомида роботлар ясашдан кўра, кўпроқ унинг бошқарув тизимига, яъни сунъий интеллектга урғу берганман.\n? Робототехника оламида рўй бераётган ўзгаришлар ва уларнинг аҳамияти ҳақида нималар дея оласиз?\n— Чиндан ҳам бу борадаги ўзгаришлардан ҳайратга тушмасликнинг иложи йўқ. Агар “роботлар эволюцияси”га назар ташлайдиган бўлсак, бу жараённинг қанчалик шиддат билан кечаётгани яққол кўринади. Буларни ўзим шу соҳа вакили бўлганим учун айтаётганим йўқ. Бутун дунёда робототехника ва сунъий интеллект соҳасини ривожлантиришга катта эътибор қаратиляпти, миллиардлаб доллар маблағ сарфланяпти. Сўнгги йилларда рўй бераётган ўзгаришлар, қилинаётган янгиликларни ана шу эътиборнинг самараси дейиш мумкин. Жумладан, Boston Dynamics компанияси яқинда сунъий интеллект орқали бошқариладиган одамсимон (гуманоид) роботларни ишлаб чиқиб, улар устида турли тажрибаларни амалга оширмоқда. Бу кетишда яқин 5-10 йил ичида аэропортлардаги маълумот берувчи ходимлар ўрнида, шунингдек, ҳарбийлар сафида ҳам роботларни кўришимиз ҳеч гап эмас.\n? Айни пайтда шуғулланаётган лойиҳаларингиз ҳақида гапириб берсангиз.\n— Ҳозирда учта лойиҳа устида иш олиб боряпман. Улардан бири ногиронлар учун роботик протез қўл. Электромагнетик сенсорлар орқали ҳаракатланадиган бундай қўлларни бахтсиз ҳодиса туфайли қўлидан айрилган беморларга ўрнатиш мумкин. Тўғри, бу каби сунъий қўллар аллақачон ишлаб чиқилган. Бироқ уларнинг нархи жуда қиммат. Менинг лойиҳам асосида тайёрланган қўлларнинг таннархи эса анча арзонга тушади. Унинг прототип вариантини ишлаб чиқиб, оммага намойиш этиб бўлдик. Ҳозирда уни патентлаш ва ишлаб чиқариш устида иш олиб боряпмиз. Навбатдаги лойиҳам ҳам аввалгисига ўхшаш бўлиб, ногиронлар учун роботик биопротез оёқлар яратишдан иборат. Сунъий оёқнинг 3D чизмалари тайёр. Уни ясаб синовдан ўтказиш ишлари қолди, холос. Кейинги лойиҳам нисбатан мураккаб, сунъий интеллект орқали бошқариладиган одамсимон (гуманоид) робот ясашга қаратилган. Ҳозирга келиб робот танасининг 75% қисмини 3D принтер ёрдамида чиқариб бўлдик. Унинг электрон қисми ҳам тайёр. Барча лойиҳаларимни 2019 йилда халқаро инновацион ғоялар ҳафталиги — INNOWEEKда тақдим қилиш ниятидаман.\n? Ғояларингиз тиббиётдан ташқари яна қайси соҳаларда қўл келади деб ҳисоблайсиз? Бошқа йўналишларга ҳам янгилик кирита оласизми?\n— Ғояларим орасидан фақатгина сунъий қўл ва оёклар тиббиёт соҳасига йўналтирилган. Аммо уларни мавжуд вазиятдан келиб чиқиб бошқа соҳаларда ҳам қўллаш мумкин. Масалан, ҳарбий соҳа вакиллари сунъий қўлдан порт- ловчи моддалар, бомба ёки миналарни зарарсизлантиришда фойдаланишлари мумкин. Фавқулодда вазиятларни олайлик. Кўп ҳолларда қутқарув хизмати ходимлари мавжуд хавф-хатарни бартараф этишда ўз ҳаётини хавф остига қўйишига тўғри келади. Бундай пайтда одамлар ўрнига роботлар, роботик манипуляторларни юбориш, вазиятни хавфсиз жойдан туриб бартараф қилиш мумкин. Бундан ташқари, келгусида медиа ва реклама соҳаларида ҳам инновацион ишланмалар қилиш ниятидаман.\n? Юртимизда ҳам робототехниканинг кенг тарқалиши учун қандай ишлар амалга оширилиши керак деб ҳисоблайсиз?\n— Мамлакатимизда сўнгги беш йил ичида робототехника соҳаси анча жадал ривожланиб, ёшлар орасида катта қизиқиш уйғотди. Мен бу соҳага кириб келганимда бор йўғи беш киши эдик. Вилоятларда семинар, тренинглар ўтказиб, ёшлар орасида робототехникани тарғиб қилдик. Дастлаб 2017 йилда MIT.UZ (Миллий интернет танлови) кўмагида Ўзбекистонда илк бор “РОБОТЛАР ЖАНГИ—2017” танлови ўтказилди. Танлов қатнашувчиларининг аксарияти ёшлардан иборат бўлиб, кейинги мусобақаларда уларнинг сони янада ортиб борди. Ҳозирга келиб республика бўйлаб қўпгина шаҳарларда робототехника ва электроника бўйича ўқув курслари ва марказлар ташкил этилган. Ўсиб келаётган авлод орасида ҳам бу соҳага қизиқадиганлар кўплигига ишончим комил. Фақат уларнинг истеъдодини ўз вақтида пайқаб, тўғри йўналиш берилса бўлгани. Бунга эришиш ва Ўзбекистонда ҳам робототехниканинг ривожланиши учун уларга мактаб давриданоқ эътибор қаратиш керак деб ҳисоблайман. Масалан, 7-синфдан бошлаб ўқувчилар учун физика фанига қўшимча равишда робототехника ва электроника соҳасига оид амалий ва лаборатория машғулотлари киритилса, мақсадга мувофиқ бўларди. Яқин келажакда юртимизда ҳам соҳага сезиларли янгиликларни олиб кира оладиган кадрлар етишиб чиқади деган умиддаман.\n? Роботларнинг дунёни “забт этиши” қандай ижобий ёки салбий оқибатларга олиб келиши мумкин?\n— Шахсан мен роботлар одамзотга фақатгина фойда келтиради деган қатъий фикрдаман. Боя айтганимдек менинг ушбу соҳа вакили эканлигим бу борадаги қарашларимга таъсир қўрсатмайди. Саноат ва ишлаб чиқаришда мукаммал даражадаги аниқликни ва оғир меҳнатни талаб қиладиган фаолият турлари бор. Уларни бажаришга ишчиларнинг жисмоний имконияти етмайди. Буни уларнинг ўрнига роботлар бажаради. Ёки юқорида айтиб ўтилган фавқулодда вазиятларда, табиий офатлар, ёнғинлар вақтида ҳам айнан роботлар хизматидан фойдаланиш орқали кўплаб инсонларнинг ҳаётини сақлаб қолиш мумкин. Тиббиётда ҳам шундай. Роботлар, содда қилиб айтганда, бошқариладиган темир механизм, холос. Уларни ясайдиган ҳам, бошқарадиган ҳам инсон. Фақатгина тўғри фойдаланилса бўлгани. Терминатор ҳақидаги ёки шунга ўхшаш фильмлардаги агрессив роботлар экранларда қолиб кетади. Ҳақиқий роботлар эса ривожланишда, одамларга енгиллик бериш, фойда келтиришда давом этаверади.\n? Олдингизга қўйган энг катта мақсадингиз нима?\n— Энг катта мақсадим — Ўзбекистонда\nРобототехника Федерацияси фаолиятини ташкил қилиш, мазкур соҳада ривожланган давлатлар билан илмий ва амалий ҳамкорликни йўлга қўйиш, янги ғоя ва лойиҳаларни амалга ошириб, ҳаётга татбиқ этиш. Насиб қилса, бу кунларга, албатта, етамиз. Бунга ишонаман.\n? Мазмунли суҳбат учун ташаккур. Келгуси ишларингизда муваффақият тилайман.\nИталиядаги Турин политехника университети магистранти


"Uzbek Tigers" кубалик боксчиларга қарши жанг қилади - 25.04.2017, Sputnik Ўзбекистон\nКубанинг "Cuba Domadores" жамоаси ўтган мавсумда олтин медалларни қўлга киритган 25.04.2017, Sputnik Ўзбекистон\nКубанинг "Cuba Domadores" жамоаси ўтган мавсумда олтин медалларни қўлга киритган\nТОШКЕНТ, 25 апр — Sputnik. Бутунжаҳон бокс серияси (WSB)нинг плей-офф босқичига чиққан "Uzbek Tigers" жамоасининг чорак финалдаги рақиби маълум бўлди, деб маълум қилди Ўзбекистон бокс федерацияси ўзининг ижтимоий тармоқдаги саҳифасида.\nЎтган мавсумда бронза медалларини қўлга киритган ўзбек боксчилари навбатдаги босқичга чиқиш учун ўтган мавсумда олтин медалларни қўлга киритган Кубанинг "Cuba Domadores" жамоасига қарши тўқнаш келади.\nЖанглар 12/13 ва 19/20 май кунлари бўлиб ўтади.\nЧорак финалдаги қолган жуфтликлар қуйидагича кўриниш олган:\n"France Fighting Roosters" — "British Lionhearts"\n"Patriot Boxing Team" — "Astana Arlans Kazakhstan"\n"Italia Thunder" — "Colombia Heroicos"


Тошкент вилояти прокуратураси тергов эндигина бошланганига қарамай, Тошкент туманидаги мактаб директори бюджет пулларини ўзлаштирган деб баёнот тарқатди. Гумондор жиноят ишини уюштирилган деб ҳисобламоқда.\n16 апрел куни Тошкент вилоят прокуратураси Тошкент туманидаги 26-ўрта мактаб директори 173 миллион сўмни талон-торож қилганликда гумонланаётгани ҳақида хабар тарқатди.\nПрокуратура хабарида мактаб директорининг аёл киши экани, исмининг бош ҳарфлари, шунингдек, депутат экани айтилади. Кейинчалик бу янгилик бошқа оммавий ахборот воситалари, хусусан Kun.uz сайтида ҳам ёритилди.\nШундан сўнг мактаб директори Саида Ҳошимова Kun.uz'га мурожаат қилиб, жиноят иши айрим шахсларнинг ғаразли мақсадларини амалга ошириш учун атайин уюштирилгани ва тергов органи тайинлаган тафтиш нохолис ўтказилгани ҳақида гапириб берди.\n«Ҳаммаси мактаб олдидаги қурилишга қаршилик қилганимдан кейин бошланди»\n— 20 йилдан бери халқ таълими тизимида фаолият юритиб келаман. Шундан 8 йил турли мактабларда директор вазифасида фаолият юритганман.\nТуманда рус мактаблар кўп эмас. Бизнинг мактаб ҳам рус мактаб бўлгани сабабли кўплаб туманлардан ўқувчилар келишади. Мактабда 1500 дан зиёд ўқувчи таҳсил олмоқда.\nМактаб директори Саида Ҳошимова\n2020 йил мактаб йўлининг бир қисмида ва мактаб дарвозаси олдида қурилиш бўлишидан хабар топдик. Ерни тадбиркорлар аукцион орқали сотиб олган экан. Шундан сўнг мен Тошкент тумани ҳокимига қурилиш жойини ўзгартириш бўйича бир неча бор мурожаат қилдим.\nТадбиркор қурилиш ишларини бошлаб юборди. Бу қурилишлар ота-оналарнинг ўз фарзандларини мактабга олиб келиб, олиб кетишларида машаққат туғдира бошлади. Шундан сўнг мен бу қурилишга қаршилик қилдим. Ҳаммаси ана шундан кейин бошланди.\n«Кетма-кет текшир-текширлар бошланиб кетди»\n— Қурилишга қаршилик кўрсатганимдан сўнг аллақаёқлардан менинг устимдан шикоят ёзувчилар пайдо бўлди. Устимдан арз қилиб, прокуратурага ёзишди. Шундан сўнг текшир-текширлар авж олди. Бу текширувлардан эзилиб кетдик. Ўқитувчиларим ҳам дод деди. Чунки ҳафталаб, ойлаб текширишлар дарс сифатига таъсир қилмай қолмасди.\nДастлаб туман прокуратураси текширди. Кейин Тошкент вилояти давлат молиявий тафтиш бошқармаси текширув ўтказди. Aйнан шу бошқарманинг асослантирилмаган хулосасига кўра, туман прокуратураси томонидан менга нисбатан жиноят иши қўзғатилди.\n«Ҳали айбимни исботлашмасдан мени жиноятчига чиқариб қўйишди»\n— Тафтиш комиссиясининг далолатномасига асосланиб, Тошкент вилоят прокуратураси менга нисбатан жиноят иши қўзғатилгани ҳақида хабар тарқатиб юборди. Шундан сўнг ҳамма мени жиноятчи сифатида кўра бошлади. Ҳатто уйга ҳам боролмай қолдим. Отамнинг кўзига қаролмай юрдим. Ўзимни ўлдирмоқчи ҳам бўлдим. «Наҳотки 20 йил шу тизимда ишлаб, энди шу аҳволда кетаманми» деган ўй хаёлимдан ўтди.\nХалқ таълими вазирлигига ҳам ёрдам сўраб мурожаат йўлладим. Ёрдам бериш ўрнига яна текширувчиларни юборишди. Нимага қилмаган ишим учун жавоб беришим керак? Мен қурилишга норозиликни ўзимнинг манфаатим учун қилмадим-ку!\nНега вазирлик ўз тизимидаги ходимни ҳимоя қилмай, «бўри»ларнинг ичига ташлаб қўяди?\n«8 та эпизод бўйича бўйнимга айб қўйишмоқчи»\n— Тафтиш комиссиясининг далолатномасида 8 та эпизод бўйича камчиликлар, хусусан бюджет маблағларини талон-торож қилганлик ҳолатлари ёзилган. Барча эпизодлар бўйича айбсиз эканимни кўрсатувчи асосларим бор. Балки қаердадир хато қилгандирман. Лекин бу жиноят эмас. Давлатнинг бир сўм ҳам пулини емаганман.\nЭнг катта сумма куни узайтирилган пуллик тўгараклар бўйича чиққан. Яъни қўйилган 173 млн сўм камомаднинг 113 млн сўми тўгараклардан тушган пуллар. Бу пулларни ота-оналарнинг ўзлари рози-ризолик билан беришган.\nБизнинг айбимиз бу пулларга алоҳида ҳисобрақам очиб ишлатмаганимиз бўлди. Лекин мен бир неча бор бу мавзуни кўтардим. Aммо ҳисобрақам очиб беришмади. Шундан сўнг жамоатчилик назорати тузилди. Ҳамма пуллар ҳисоб-китоб билан сарфланди. Нималарга сарфлангани бўйича ҳужжатлар бор.\n113 миллион пул болаларни овқатлантиришга, 5 ташаббус доирасида мактабга 3 та тикувчилик машинаси олишга, 3 та телевизор, 3 та ўт ўрадиган машина, ўқитувчиларга иш ҳақи ва мактаб учун яна кўплаб нарсаларга сарфланган.\nМактаб ошхонасига болаларни овқатлантиргани учун жами 21 миллион сўмдан ортиқ пул берилган. 30 миллиондан ортиқ пул ўқитувчиларга қўшимча дарс ўтгани учун иш ҳақи сифатида берилган. Ҳаммаси комиссия аъзолари ва ота-оналарнинг розилиги билан қилинган. Улар тўгараклардан жуда хурсанд бўлишарди. Яна пул тўлаб, болаларини ўқитишга тайёр. Чунки бу болаларда жуда яхши натижа бўлган.\nҚолган эпизодлар бўйича ҳам айбсиз эканимга асосларим бор. Мен мактаб пулини ўз чўнтагимга солиб кетмаганман.\nМенга нисбатан кўплаб бўҳтонлар қилинди. Машинам, оилам, шахсий ҳаётимгача гап-сўзлар тарқатишди.\n«Ҳаммаси адолатли якун топиб, айбдорлар жазоланишини истайман»\n— Тергов ҳаракатлари ҳали давом этмоқда. Мен адолат қарор топишини ва қўлимдаги ҳужжатлар инобатга олинишини сўраб қоламан. Шунингдек, ҳали айбим исботланмасдан менинг шаъним, қадр-қимматим ва ишчанлик обрўйимга путур етказганлар қилмишига яраша жазоланишини сўраб қоламан.\nТекшир-текширлар, ёлғон хабарлар бизга ҳеч нарса бермайди. Биз шаклга эмас, мазмунга эътибор қаратишимиз лозим. Ўқитувчи ҳимоя қилиниши керак. Кимнингдир хулосаси билан инсон жиноятчи бўлиб қолмаслиги керак. Ўйлайманки, ҳаммаси ижобий ҳал бўлади.\nЭътиборлиси, Саида Ҳошимова таълим тизимидаги 20 йиллик меҳнат фаолияти давомида бирор марта бўлсин, ҳатто интизомий жазо олмаган. Мустақилликнинг 25 йиллиги муносабати билан кўкрак нишони ва «Халқ таълими аълочиси» унвонлари билан тақдирланган.\nМактабнинг биз суҳбатлашган қатор ходимлари ва ўқувчиларнинг ота-оналари директор фаолиятидан шикояти йўқлигини билдиришди.\nАйби судда исботланмай, тергов ҳаракатлари энди бошланган бир пайтда гумондор 173 млн сўмни талон-торож қилган деб қатъият билан расмий баёнот бериш эса прокуратура айбсизлик презумпциясига риоя этмаганини кўрсатади.\nОхирги пайтлардаги амалиёт шуни кўрсатмоқдаки, ҳуқуқни муҳофаза қилувчи органлар мана шундай кичик амал эгаларини «қўлга тушириш»га, уларни жамоатчиликка ашаддий жиноятчидек кўрсатишга ўтиб олганлари бор гап. Давлатнинг миллиардларини ўмарганлар ҳақида эса лом-мим дейилмайди.\nЎзи бошқараётган мактаб ўқувчилари ва ота-оналарига қулайлик бўлиши учун курашиб, оқибатда ўзи оғир вазиятга тушиб қолган аёл атрофида уни қўлловчи бирор идора ёки ташкилот қолмаганидан куюнади.\nАйни вақтда Саида Ҳошимовага нисбатан тергов ҳаракатлари давом этмоқда. Биз суд ҳукми бўлмай туриб, иш натижаларини тахмин қилишдан тийилган ҳолда воқеалар ривожини кузатишда давом этамиз.


"Сиз билан борганимда, ўша қурбонлик мен бўлардим...” | Azon.uz - Ахборот-таҳлилий портал\n2020 йил 24 январ, жума\n"Сиз билан борганимда, ўша қурбонлик мен бўлардим...”\n1622 22:00 12.08.2019\nЗамонасида бир подшоҳнинг оқил ва зийрак вазири бор эди, нима иш қилса, Аллоҳ таолони зикр этар, Роббул оламинга шукр айтар ва буни доимо яхшиликка йўярди. Кунларнинг бирида подшоҳ ўзининг қиличини тозаларди, ногаҳон бармоқларидан бирини кесиб қўйди, жони оғраётган подшоҳга вазир: “Шоҳим, алҳамдулиллаҳ деб айтинг, иншааллоҳ, бу яхшиликка”, – деди. Қаҳр ва ғазабга гирифтор бўлган шоҳ сарбозларини чақирди: “Тезда буни зиндонбанд қилинглар, менинг жоним оғрияпти, лекин бу алҳамдулиллаҳ деб айтинг, деб устимдан кулмоқда”, – деди.\nШу зайлда кунлар ўтар, вазир зиндонда, шоҳ эса бир бармоғидан айрилган. Подшоҳ ғамларини унитиш мақсадида узоқроқ жойларга ов қилиш мақсадида сафар қилди. Бир кийикни пойлар, унинг орқасидан ўз ажали томон бораётганини билмас эди. Қўриқчиларидан узоқлашган шоҳ бир қабиланинг қўлига тушади, у қабила ҳар йили мўл-кўлчилик бўлсин, дея бир одамни қурбонлик қиларди. Улар шоҳни танимас, уларнинг олдида шоҳ бўлсин, гадо бўлсин, барибир эди. Аммо шоҳ ноумид бўлган жойдан бир яхшилик чиқди: шоҳнинг нуқсони бор – бир бармоғи йўқ, яъни қурбонликка ярамайди. Ўлим панжасидан чиққан шоҳ йиғлаган ҳолда Аллоҳга минг шукурлар билан ўз саройига қайтди ва сарбозларига: “Тезда вазиримни олдимга келтиринг”, – деди. Вазир олиб келингандан кейин подшоҳ деди: “Мен бармоғим кесилганининг ҳикматини билдим, бошимдан ана шундай воқеалар кечди, сен зиндонга кетаётган вақтингдаги шукрингнинг ҳикмати нима эди?”\n“Шоҳим, балки сиз билан борганимда, у қурбонлик мен бўлардим”, – деди.\nБиз ўзимиз учун ёмон деб билганимиз балки яхшиликдир. Биз ўзимиз учун яхшилик деб билганимиз балки ёмонликдир. Роббимнинг ҳар бир ишида ҳикмат бор.\nДилшод Алиев таржимаси\nМақолалар ҳикматлар шукр\n364 08:20 20.01.2020\n1282 08:05 18.01.2020\nҲикмат аҳли роҳатда\n489 09:00 15.01.2020\nАллоҳнинг олдида қадрингиз қандай?\n700 18:00 26.11.2019\nЯхши амал қилганларнинг юзи\n583 17:00 21.11.2019\n«Сен Ҳақнинг ғазабига учрайсан...»\n926 17:00 16.11.2019\nТрамп ҳақидаги видео ҳақиқатмиди?\nХристиан “Жек Читтак” нима сабабдан Исломни қабул қилган?\nРоссия бойми ёки Саудия Арабистони? Рақамлар ошкор қилинди\nЧўчқалар ўз хўжайинини еб ташлади\nАфғон қўрқди, аммо ўзбек қўрқмади...


Табиатни асрайлик (видео) | «Умид» ИДУМ\nТабиатни асрайлик (видео)\nadmin Juma Aprel 21st, 2017 Juma Aprel 21st, 2017 Видеодарс Фикр билдирилмаган\nЭкология (юн.οἶκος “ойкос” — уй, турар жой ва λόγος “логос” – фан) — организмдан ҳар хил даражада юқори турадиган системалар; популяциялар, биоценозлар, биогеоценозлар (экосистемалар) ва биосферанинг тузилиши, уларда кечадиган жараёнларни ўрганадиган биол. фанлари мажмуи. Экологияни организмлар ва улар билан атроф муҳит ўртасидаги ўзаро муносабатларни ўрганадиган фан сифатида ҳам талқин қилинади. Экология ўрганадиган объектларига кўра, умумий ва хусусий экологияга ажратилади.\n“Экология” терминини 1866 йил немис олими Эрнст Геккель организмларнинг атроф муҳит билан муносабатларини белгилаш учун таклиф этган. Экологиянинг фан сифатида юзага чиқиши 18— 19-асрларда яшаган натуралистлар ва географларнинг ишлари билан боғлиқ. 19-асрнинг охири ва 20-аср бошларида тадқиқотчилар айрим омиллар, айниқса, иқлимнинг организмларнинг тарқалиши ва динамикасига таъсир этишига эътибор беришди.\nИнсон — меҳнат фаолияти давомида ўзи билиб-билмай атроф-муҳитга турли экологик таъсир кўрсатади. Маълумки, айни пайтда атмосфера ҳавоси билан боғлиқ дунёвий муаммолар ҳам юзага келган. Жумладан, автомобиллар ҳаракати, ўрмонларнинг йўқ қилинаётгани, океанлар сатҳининг кўтарилиши, азон қатламининг емирилиши, чўлланишни сайёра бўйлаб тарқалиши бунга асосий сабаб бўлаяпти. Тўғри, биз ушбу муаммоларни дарров ҳал қила олмаймиз. Аммо, атмосфера ҳавосининг ифлосланишини олдини олишимиз мумкин. Масалан, куз фаслини олайлик, кўп ҳолатларда теварак-атрофда йиғилиб қолган дарахт япроқларини, хазонларни ёқиб юборамиз. Бу нафақат атмосферага, балки кишилар саломатлигига ҳам салбий таъсир кўрсатади. Ҳолбуки, хазонларни ёққандан кўра уларни кўмиб ташлаш мақсадга мувофиқдир. Биз аввало ёшларимизга ана шу юмушларни бажаришда ўрнак бўлсак, уларга ана шундай ҳолатларнинг салбий оқибатларини тўғри тушунтирсак фарзандларимиз бундай зарарли одатларга ўрганиб қолишмайди.\nТабиат — она мисоли меҳрибон ва ғамхўр. Унинг неъматлари инсон учун аталган. Шундай экан, нега буни била туриб, ана шу беғуборликка зиён етказаяпмиз.\nҚонунларимизда ҳам она табиатни асраб-авайлашга алоҳида эътибор қаратилган. Бу борада Ўзбекистон Республикаси Конституциясининг 50-моддасида «Фуқаролар атроф, табиий муҳитга эҳтиёткорона муносабатда бўлишга мажбурдирлар» деб белгилаб қўйилган.\nЭкология ҳақида видео\nСўнгги йилларда бутун дунёда, бир қатор глобал экологик ва биологик муаммолар юзага келаётгани барчамизга аён. Айниқса, баъзи мамлакатларда аҳолини озиқ-овқат, кийим-кечак, тоза ичимлик суви, табиий газ, электр манбалари билан таъминлаш масалалари муҳимлигича қолмоқда. Тўғри, ўсимлик ва ҳайвонларнинг янги зот ва навларини яратиш ишларининг кенг йўлга қўйилиши, унумдор ерлардан самарали фойдаланиш ишлари орқали юқоридаги каби муаммолар аста-секин ўз ечимини топаяпти. Аммо, ишлаб чиқариш, саноат корхоналаридаги айрим нуқсонлар оқибатида атмосфера таркиби ифлосланиб боряпти. Бу эса ўз навбатида инсонга, атрофимизни ўраб турган яшил оламга ва ҳайвонот дунёсига жиддий зарар етказади. Айрим давлатларда ҳавонинг ифлосланишидан ўта оғир касалликлар юзага келаётганлиги ва ўлим кўрсаткичларининг бундан бир неча йиллар олдингидан кўра юқори бўлаётганлиги мутахассислар томонидан аниқланган.\nЭкология ҳақида рус тилидаги видеолар\nСаноат корхоналарининг атроф-муҳитга чиқараётган заҳарли чиқиндилари ўсимликларга, қишлоқ хўжалик экинларига, ўрмонларга катта зарар етказади. Бундан ташқари, ёқилғи ёниши жараёнида ҳам ҳавога заҳар бўлган ис гази кўтарилади. Албатта, ҳозирда бундай салбий ҳолатларнинг олдини олиш мақсадида авто-машиналар суюлтирилган газлар ҳамда қуёш нуридан энергия олиб ҳаракатлантиришга мослаштирилмоқда. Шундай бўлса-да ҳар биримиз яшил ўсимликлар оламига кўпроқ эътибор қаратмоғимиз зарур.\nЎзбек, рус ва инглиз тилларида жониворларнинг аталиши (видео)\nJacob and Wilhelm Grimm - «The Frog Prince»\nekologiya, ekologiya haqida, ekologiya muammolari, tabiat, video, Видео, видеодарс, видеоурок, экология, экология муаммолари, экология хакида\n← 2017-2021 ҳаракатлар стратегияси дастури\nШарқ манбаларида ўлчов бирликлари →


Обама Саркози ва Меркел билан учрашади\nАҚШ президенти Барак Обама НАТО ҳарбий иттифоқи ташкил этилганининг 60 йиллигига бағишланган маросимларда иштирок этиш мақсадида Франциянинг Страсбург шаҳрига келди.\nОбаманинг НАТОга аъзо 28 давлат расмийлари билан учрашувда Вашингтоннинг Афғонистонга оид янги режасини тақдим этиши кутилмоқда.\nНАТО саммити арафасида Обама Франция президенти Николя Саркози билан учрашишни режалаштирган. Страсбургдаги маросимлардан сўнг АҚШ президенти Германиянинг Баден-Баден шаҳрига йўл олади. Бу ерда Оқ уй раҳбари Германия канцлери Ангела Меркел билан учрашади.\nСўнгра Обама ва Меркел¸ НАТОнинг бошқа етакчилари билан бирга Франциянинг Страсбург ва Германиянинг Кёлн шаҳарларида ўтказилажак тантанали маросимларда иштирок этадилар.


21 март куни Москванинг Новогиреево туманидаги клиник шифохонага қорнига полициячи отган ўқ теккан 27 ёшли самарқандлик Атҳамбек олиб келинди. Полиция ўзбек муҳожирини бошқа шериклари билан аккумулятор ўғирлаганликда айбламоқда. Атҳамбек ва унинг ҳимоячилари эса, полиция айбловларига мутлақо асос йўқлигини билдирмоқда.\nТерговга яқин манбадан маълум бўлишича, полиция Атҳамбекни ва унинг икки нафар шеригини автомобиль аккумуляторларини ўғирлашда гумонламоқда. Полиция ўғриликда 1991 йилда туғилган яна бир ўзбекистонлик йигитни гумонлаётгани маълум. Жиноий иш қўзғатилиши борасидаги қарорда Жамшид исмли бошқа ўзбекистонлик йигит кўрсатилганини кўриш мумкин.\nБирок Атҳамбек ўзига қўйилаётган айбловларга мутлақо асос йўқ эканини гапириб берди. Унинг айтишича, ўзининг яқин таниши билан учрашиб гаплашаётганда полициячилар ҳужумига учраган.\n"Мен улар билан тортишганим ҳам йўқ – пистолети қўлида эди. Тортишсам қўлимдан ҳам, оёғимдан ҳам отиши мумкин эди-ку. Мен ҳеч нарса ўғирламаганман. Москвада квартира ремонти ишлари билан шуғулланаман. Ҳалол меҳнат билан пул топаман", деди Атҳамбек.\nУнинг адвокати Шуҳрат Ҳамроқуловнинг айтишича, полиция огоҳлантирмасдан жанговар қурол ишлатган ва ўқ Атҳамбекнинг қорнидан тешиб ўтган.\n"Тушунишимча, полиция уни ҳибсга олиш пайтида отган. Аммо буни исботловчи бирор аниқ далиллар йўқ. Ўқ бўйрагига теккан ва жарроҳлик амалиёти давомида уни олиб ташлашибди. Полиция ходими ўз ваколатлари доирасидан чиқиб кетган ва қуролни ноқонуний тарзда ишлатган. Умид қиламанки, Перово туман тергов қўмитаси ишни синчковлик билан тафтиш қилади ва айбдорлар ўз жазосини олади",- деди ҳимоячи Шуҳрат Ҳамроқулов.\nМаълум бўлишича, полиция ходимлари Атҳамбекни Новогирееводаги клиник шифохонадан кишанланган ҳолда тергов изолятори касалхонасига олиб кетган.


Доллар чиқарувчи машинанинг эгаси. Ротшильдлар оиласи сирлари (2-қисм) | Qalampir.uz\nБу қизиқ\t15 Октябрь 17:43 52920\nПул шундай кучки, у бор жойда фаровонлик, бахт, тўкинлик бор. Пул шундай кучки, у бор жой жаҳаннамга ҳам айланади. Ротшильдлар пулнинг кучи билан икки марта дунёнинг кулини кўкка совурди. Миллионлаб одамларнинг ёстиғи қуришига замин яратиб берди. 1914-1918 йиллардаги Биринчи Жаҳон уруши, 1939-1945 йиллардаги Иккинчи Жаҳон уруши Ротшильдларнинг пули билан бўлди, десак муболаға бўлмайди.\nОила икки марта дунёнинг энг қудратли мамлакати – АҚШнинг Президентини ўлдиришдек мудҳиш жиноятга ҳам бошчилик қилган. Шунингдек, оила ичига кирганингиз сари Исроил давлатини ташкил этиш борасидаги айрим махфий маълумотларга ҳам эга бўласиз.\nXIX асрдан кейинги дунёни мислсиз даражада ўзгартириб юборган Ротшильдлар сулоласи ҳақида “Дунё хазинабони. Ротшильдлар оиласи сирлари” номли мақоланинг 1-қисми ўқувчилар орасида катта қизиқиш уйғотди. Дунё пулига эгалик қилаётган, доллар чоп этувчи машинанинг калитини қўлида тутиб турган ушбу яҳудий оиланинг биз билган ва билмаган сирлари талай. Демак, яна Ротшильдлар уйида меҳмондамиз.\nЯҳудий давлатини қуриш режаси\nXIX асрнинг бошларида Ротшильдлар оиласи жуда катта кучни ўз қўлида тўплади. Улар, Буюк Британия, АҚШ, Франция, Италиядаги биржа бозорларини ўз назоратларига олишган эди. Эндиликда бу оила мустақил Исроил давлатини барпо этиш учун режалар тузди. Оила бу ерларни ваъда қилинган ер “Arzimamut”, деб атаган. Ўша вақтда, бу ҳудудлар Усмонли империясига қарашли бўлган. Ротшильдлар Усмонли императори Абдулҳамидхондан Қуддусдан ер беришни сўраб, бунинг эвазига, Усмонли империясининг барча ташқи қарзларини ўчиришни таклиф қилдилар. Нега ўчиришни таклиф қилишган, тўлаб беришни эмас, деган савол туғлиши табиий. Чунки, ўша вақтда Усмонли империясининг асосий қарзлари Англия Марказий банкидан олинган эди. Банкнинг тизгини эса яҳудий оиланинг қўлида бўлган. Султон Абдулҳамидхон бу таклифга шундай жавоб берди:\n“Қуддус меники деб ким айтди? Бу ерларни аждодларим қон билан олган. Дунёнинг бойликларини олиб келсангиз-да, сизларга бир қарич ҳам ер бермайман”.\nБу жавобни олган Ротшильдлар дунёни Жаҳон урушига тайёрлашди.\nБиринчи Жаҳон уруши вақтида, дунёдаги тўртта империя қулади. Булар, Усмонли, Россия, Австрия-Венгрия, Германия империялари эди. Ротшильдлар бошқараётган Англия, Франция, АҚШ мағлубиятга учраган империяларнинг мустамлака ҳудудларини ўз назоратларига олишни кўзлади. Бунинг учун “Миллатлар Лигаси”, деб номланган халқаро ташкилотни яратишди. Аслида, бу ташкилот қудратли давлатлар қўлидаги бир қўғирчоқ эди.\nМиллатлар Лигасининг низомида “Мандат тизими” деб аталган халқаро ҳуқуқнинг янги бир нормаси белгилаб қўйилди. Унга кўра, Миллатлар Лигаси мустамлака бўлиб келаётган ҳудудни бошқариш ҳуқуқини бошқа бир давлатга топшириши мумкин эди. Бундай ҳуқуқни олган давлат ўша мустамлакани мустақилликка тайёрлаши лозим бўлган. Бу мустақил Исроил давлатини ташкил этиш учун ўйлаб топилган бир ҳийла эди.\nУсмонли империясига қарашли бўлган Фаластин ҳудудлари Буюк Британия ихтиёрига ўтди. Уруш тугамасидан олдин Британия Ташқи ишлар вазирилиги “Бальфур” деб номланган декларациясини имзолади. Унга кўра, Фаластинда яҳудийлар давлатини тузиш режаси эълон қилинди. Ўша вақтдаги Англия Ташқи ишлар вазири бўлган Артур Бальфур Ротшильдлар оиласига шундай мактуб йўлайди:\n“Ҳурматли Лорд Ротшильд. Вазирлар Маҳкамаси томонидан тақдим этилган ва тасдиқланган яҳудийларнинг ционистик интилишларига ҳамдардлик билдирилган, Буюк қироллик ҳукумати номидан сизга қуйидаги декларацияни етказиш шарафига муяссар бўлдим:\n“Қироллик ҳукумати Фаластинда яҳудий халқининг миллий уйини ташкил этиш масаласини маъқул кўрмоқда ва бу мақсадни амалга ошириш учун қироллик барча саъй-ҳаракатларини амалга оширади. Фаластиндаги яҳудий жамоаларнинг фуқаролик ва диний ҳуқуқларини ёки бошқа мамлакатдаги яҳудийларнинг ҳуқуқларини бузадиган ҳеч қандай чора кўрилмаслиги аниқ.\nАгар сиз ушбу Декларацияни ционистик федерацияга етказсангиз, мен бундан жуда хурсанд бўлардим.\nСамимий эҳтиром билан, Артур Жеймс Бальфур”.\nЮқоридаги мактубдан билиш мумкинки, Ротшильдлар оиласининг илтимосини, ҳаттто, Англия қироллиги ҳам рад эта олмаган.\nДекларацияда яҳудий халқи Исроил ерининг туб аҳолиси эканлиги ва минг йиллар давомида бу ерда доимий яшаб келгани эътироф этилган. 1922 йил 22 июль куни халқаро ташкилот Миллатлар Лигаси Фаластинда Исроил давлатини яратиш тўғрисида қарор қабул қилди. Қарор ижросини таъминлаш Буюк Британияга берилди. Хуллас, Ротшильдлар оиласи яҳудийларнинг азалий орзуси бўлган мустақил Исроил давлатини тузишни ҳар томонлама нақд қилди.\nШундан сўнг, Европадан Фаластин томон яҳудийларнинг оммавий кўчиш жараёни бошланади. Тарихий маълумотларга кўра, 1922-1925 йилларда Шарқий Европадан Фаластинга 40 мингга яқин яҳудий оила кўчиб келган. Яҳудийларнинг иммиграцияси арабларда норозилик кайфиятини вужудга келтирди.\nЯҳудийларни оммавий кўчириш режаси\nИккинчи жаҳон урушининг бошланишига кўплаб тарихий сабаблар мавжуд. Лекин, баъзи манбаларда “Жаҳон урушни Ротшильдлар оиласи уюштирган”, деган тахминлар ҳам бор. Уларга урушнинг нима алоқаси бор, деган савол туғилиши мумкин.\n1930 йилга келиб, Фаластинда Исроил давлатини тузиш учун барча шароит муҳайё эди. Фақатгина, давлатга аҳоли керак бўлган. Бутун Европадаги яҳудийларни оммавий кўчиришнинг иложиси йўқ. Сабаби, яҳудийлар иссиққина уйларини ташлаб, ривожланмаган ҳудудга боришлари қийин эди. Ротшильдлар оиласи Адольф Гитлерни молиявий томондан қўллаб, уни ҳукумат тепасига олиб келишди. Гитлер эса жаҳон урушини бошлаб, Европадаги яҳудийларни қира бошлади. Шунда, Европадаги барча яҳудийлар Гитлердан қўрқиб, Фаластинга қочишди. Албатта, бу бир тахмин,\nАҚШ Президентига суиқасд\n1963 йил 22 ноябрь куни АҚШ Президенти Жон Кеннеди Даллас шаҳрида отиб ўлдирилди. Бу суиқасд сири бугунги кунгача очилмаган. “Аср жинояти”, деб аталучи бу сирли қотиллик ҳақида бир нечта тахминлар бор. Кўплаб тарихчи ва сиёсатчилар ушбу фикрни илгари суришади:\n“Кеннеди Президент бўлгач, АҚШ долларини босиб чиқарувчи федерал захира тизимини давлатга бўйсундирмоқчи бўлади. XVIII асрдан бери федерал захира тизими Ротшильдлар оиласига тегишли бўлган. 1812 йилда бўлиб ўтган АҚШ-Англия ўртасидаги уруш вақтида Ротшильдлар Американи зимдан молиявий томондан қўллаган. Бунинг эвазига оила долларни босиб чиқариш ва АҚШ Марказий банкини юритишни ўз тасарруфига олган эди. Шу-шу Америка пули яҳудий оиланинг назоратида бўлиб келмоқда. Жон Кеннеди юритган ички сиёсат яҳудий оилага катта зарар келтириши аниқ эди. Президент бу қарорида қатъий туриб олди. Шундан сўнг, у 1963 йил Даллас шаҳрида отиб кетилди”.\nРотшильдларнинг бойлиги қанча?\nҲозирда яҳудий оиланинг Франция, Германия, Буюк Британия, АҚШ, Италияда йирик банклари мавжуд. Ротшильдлар асосан нефть ва энергия соҳасига инвестициялар киритишади.\n2012 йилда Ротшильдларга тегишли бўлган “RIT Capital Partners” компанияси Рокфеллерлар оиласининг 37 фоиз акциясини сотиб олганини эълон қилди. Ҳозирда, Ротшильдларнинг молиявий аҳволи расман 350 млрд (бошқа манбалар бўйича эса 2,5 триллион) долларни ташкил этади. Энг қизиғи ушбу сулоланинг ҳеч бир вакили 1 млрд доллардан ортиқ капиталга эга эмас.\nТахминларга кўра, Ротшильдлар дунёдаги 74,8 миллиард евролик активларни бошқаради. “Reuters” журналининг маълумотларига кўра, оила 2017 йил глобал рейтингда 12-ўринни эгаллаган. Улар жаҳон бозорининг олти фоизидан кўпроғига эгалик қилади. 2017 йилда Ротшильдлар оиласи назоратидаги тузилмалар иштирокида 181 миллиард долларлик 363 та битим имзоланган.\nXXI асрда Ротшильдлар оиласи\nРотшильдлар оиласининг бойлиги йиллар давомида кўплаб авлодлар ва меросхўрлар ўртасида тақсимланган. Бугунги кунда уларнинг захиралари молиявий хизматлар, кўчмас мулк, тоғ-кон саноати, энергетика ва ҳатто хайрия фаолиятини ўз ичига олган турли соҳаларни қамраб олади. Ҳозиргача Европада Ротшильдларга тегишли бўлган бир нечта молиявий институтлар мавжуд. Булар, Буюк Британиядаги “N M Rothschild & Sons Ltd” ва Швейцариядаги “Edmond de Rotshild” гуруҳи. Шунингдек, оила Шимолий Америка, Европа, Жанубий Америка, Жанубий Африка ва Австралияда ўндан ортиқ вино заводларга эга.\nВақт ўтиши билан, оила аъзоларининг баъзилари сулола асосчиси Майер Ротшильд жорий этган қонун қоидалардан четга чиқа бошлади. Масалан, Натаниэль Чарльз Ротшильд насроний қизни севиб қолиб, унга уйланади. Кейинчалик ўзи ҳам насронийлик динини қабул қилди.\nРотшильдлар оиласининг аъзолари бугун дунёнинг турли мамлакатларида ҳаёт кечиришади. Оиланинг барча вакиллари банк ёки инвестиция фаолияти билан шуғулланмайди. Таниқли оила аъзоларининг баъзилари Арктика музини сақлаш учун архивларни, музейларни бошқарадилар, геологик тадқиқотларда ёки экспедицияларда қатнашадилар.\n2003 йилдан бери сулоланинг барча инвестиция банклари барон Девид Рене де Ротшильдга тегишли бўлган Швейцариядаги компания томонидан назорат қилинади. Италиядаги Ротшильдлар уйининг асосчиси Карль Майер Ротшильд 1944 йилда вафот этгач, Италиядаги оила молия, фонд бозори ва инвестициялар билан шуғулланишни тўхтатди. Лекин, ҳанузгача уларнинг молия бозорига таъсири сезилиб туради.\nАнъанага кўра, Ротшильдлар оиласи ўзларига яқин корпорацияларга сармоя киритади. XXI асрда оила корпорациялари катта муваффақият қозонди. 2016 йилда “Rothschild & Co” компаниясининг йиллик даромади 1,589 миллион еврони ташкил этди. Оила аъзоларининг аксарияти ушбу корпорацияларда ишлайди ёки оилавий бойлик келтирадиган корхоналарга сармоя киритади.\nРотшильдлар ноёб уддабуронлиги ва топқирлиги туфайли катта бойликни қўлга киритди. Турли мамлакатларга таъсир ўтказа олгани учун сулола вакиллари ҳали-ҳануз эксперт ва кузатувчиларни лол қолдириб келмоқда.\n06 Декабрь 13:01 49718\n04 Декабрь 11:13 29810\n04 Декабрь 11:38 28952\n05 Декабрь 18:58 28821\n05 Декабрь 17:59 27579